Quines entitats hi ha en aquest text?
No es pot portar a la presó ningú amb el sol testimoni d’un policia que dubta o ha dubtat amb la identificació
Molts encara no ens hem refet del xoc emocional de la condemna dictada per la secció 21 de l’Audiència de Barcelona contra Marcel Vivet. Un tribunal de tres jutges pretén enviar cinc anys a la presó aquest jove de Badalona, acusant-lo d’un colp contra un agent de la BRIMO. La cosa s’ha complicat més perquè ahir la defensa de Vivet, representada pels advocats d’Alerta Solidària, va denunciar que el mateix agent dels Mossos d’Esquadra que va acusar Vivet d’haver-lo agredit durant la manifestació holi contra Jusapol, també havia acusat un altre xicot del mateix colp.
És una situació absolutament inusual. I ho és tant, que costa d’imaginar què ha passat. No s’entén i és molt greu que un mosso acuse dues persones d’un mateix fet. Fins i tot en el supòsit que haja estat una rectificació –que primer haguessen identificat l’un i després haguessen rectificat–, amb això ja n’hi hauria d’haver prou per a evitar el judici. Perquè implica que hi ha, si més no, un dubte evident. Si els ha identificats tots dos, això és un desficaci. I si el mosso o els membres de la UCIOP han dubtat si era aquest o aquell i han fet identificacions contradictòries, aquest fet mateix, a falta de cap altra prova –que no n’hi ha cap més–, hauria de ser suficient perquè s’imposàs la presumpció d’innocència. No es pot enviar a la presó ningú amb el sol testimoni d’un policia que dubta o ha dubtat amb la identificació. Això és una barbaritat que si l’acceptàssem ens deixaria indefensos a tots.
Audiència de Barcelona : organització, Marcel Vivet : persona, Badalona : Entitat_Geopolítica, Vivet : persona, Alerta Solidària : organització, Mossos d’Esquadra : organització, Jusapol : organització, BRIMO : organització